ผู้เล่นที่คาดได้ประโยชน์จากการเลือกตั้ง
26 กุมภาพันธ์ 2566

ผู้เล่นที่คาดได้ประโยชน์จากการเลือกตั้ง
คาดการเลือกตั้งทั่วไปในประเทศไทยจะเกิดขึ้นในวันที่ 7 พ.ค.2566
พลเอกประยุทธ์ จันทร์โอชา นายกรัฐมนตรี กล่าวว่าจะยุบสภาในช่วงต้นเดือนมี.ค. นี้ ก่อนครบวาระของรัฐบาลในวันที่ 23 มี.ค.2566 และคาดจะมีการจัดการเลือกตั้งทั่วไปในวันที่ 7 พ.ค.2566 เรามองว่าเป็นเหตุการณ์ที่ปกติเพราะระยะเวลาการยุบสภาเกิดขึ้นใกล้กับระยะเวลาที่รัฐบาลจะครบวาระ ดังนั้น เราจึงเห็น downside ที่จำกัดต่อ SET Index ในเวลานี้
ทั้งนี้ ในอดีต SET Index เคยปรับลดลง 1.5% ถึง 11% ในช่วง 1 เดือนหลังยุบสภาจากอำนาจที่จำกัดของรัฐบาลรักษาการและความไม่ชัดเจนเกี่ยวกับรัฐบาลชุดใหม่และนโยบายในการบริหารประเทศ เราคาดว่ารัฐบาลชุดใหม่ที่เป็นการผสมผสานกันระหว่างพรรคการเมืองแค่ 2-3 พรรคจะเป็นรัฐบาลที่แข็งแกร่งและคาดจะส่งผลบวกต่อตลาด ในทางตรงข้าม รัฐบาลที่อ่อนแอที่เกิดจากการผสมผสานระหว่างพรรคการเมืองมากกว่า 3 พรรคขึ้นไปจะส่งผลกระทบกลาง ๆ ต่อตลาดเพราะมีลักษณะคล้ายกับรัฐบาลชุดปัจจุบัน การประท้วงผลการเลือกตั้งคาดจะเป็นกรณีเลวร้ายที่สุดของเราและคาดจะส่งผลกระทบเชิงลบต่อตลาด
ตลาดหุ้นไทยให้ผลตอบแทนที่ 5.4% ในช่วง 3 เดือนก่อนเลือกตั้ง
จากนโยบายของรัฐบาลชุดใหม่ที่เน้นไปยังการกระตุ้นเศรษฐกิจหลังการเลือกตั้ง นักลงทุนควรจับตามองการหาเสียงของแต่ละพรรค เพราะคาดจะเป็นนโยบายในการบริหารประเทศของรัฐบาลชุดต่อไป จากการสำรวจของเราพบว่าพรรคการเมืองส่วนใหญ่มุ่งเน้นไปยังการเพิ่มรายได้ให้กับกลุ่มรากหญ้า เช่น เพิ่มค่าแรงขั้นต่ำ นโยบายประกันรายได้ นโยบายพักชำระหนี้ เป็นต้น ซึ่งคาดจะช่วยเพิ่มความเชื่อมั่นให้กับผู้บริโภคในประเทศและนักลงทุน
เราคาดว่า GDP ของไทยจะเติบโตขึ้น 3.7% YoY ในปี 2566 จากจำนวนนักท่องเที่ยวที่ฟื้นตัวขึ้นแข็งแกร่ง (เพิ่มขึ้นเป็น 25.5 ล้านคน ในปี 2566) การบริโภคของภาคเอกชนที่มากขึ้น (+3.3% YoY) และการสะสมทุนถาวรเบื้องต้น (+2.3% YoY) ดังนั้น เราจึงคาดว่ากลุ่มการเงิน,กลุ่มสื่อ, กลุ่มค้าปลีกและกลุ่ม ICT จะทำผลงานได้ดีกว่าตลาดหนุนจากอุปสงค์ในประเทศที่ดีขึ้น
สถิติของ SET index ในช่วงการเลือกตั้งที่ผ่านมา
3 เดือนก่อนเลือกตั้ง ในปี 2544, 2548, 2550, 2554 และ 2562
เราพบว่า SET Index มีผลตอบแทนเฉลี่ยเชิงบวกที่ 5.4% 3 กลุ่มหุ้นเด่นที่ผลตอบแทนสูงที่สุดในอดีต คือ กลุ่มการเงิน, ICT, สื่อ และพาณิชย์
1 เดือนก่อนยุบสภา ในปี 2543, 2549, 2554 และ 2556
เราพบว่าอัตราตอบแทนเฉลี่ยของ SET Index ติดลบที่ 5.7%อย่างไรก็ดี ในช่วง 1 เดือนก่อนเลือกตั้ง อัตราตอบแทนเฉลี่ยของ SET Index พลิกกลับมาอยู่ในเชิงบวกที่ 3.82%
1 เดือนหลังเลือกตั้ง
เราพบว่าผลตอบแทนเฉลี่ยของ SET Index อยู่ในเชิงบวกที่ 0.8%
หุ้นเด่น
AEONTS, ADVANC, STEC, OSP และ CPALL อิงจาก
1) ได้ประโยชน์จากการเลือกตั้ง
2) มีโมเมนตัมกำไรที่แข็งแกร่งในปี 2566
3) Upside ต่อราคาเป้าหมายของเรา (มากกว่า 5%)
เปิดพอร์ตลงทุน >> https://ksecurities.co/3lH6NSU
Follow us :
LINE : https://ksecurities.co/3Is4lZ9
Facebook: https://ksecurities.co/3Xr3P20
Instagram: https://ksecurities.co/3Isezcd
Twitter: https://ksecurities.co/3EeteoW
YouTube: https://ksecurities.co/3YSUgdd
KS #หลักทรัพย์กสิกรไทย #Ksecurities #หุ้น #หุ้นไทย #ข่าวหุ้น #ลงทุน #การเลือกตั้ง